Berlingske Tidende, 1833-08-30
Petersborg, den 14de August. (Slutning af den i Gaar afbrudte officielle Artikel.) Efterat vi saaledes have sat i sit sande Lys, hvorledes det er beskaffent med de Forpligtelser, der ved Wiener=Congress=Acter, ere Rusland, Østerrige og Preussen paalagte; efterat vi have beviist, at den Constitution, som Keiser Alexander skienkede Polen, var af hans fri Villies Værk, at den ikke stod under nogen stemmed Garantie, og at ingen af de øvrige Magter var beføjet til enten at forlange denne Constitutions Jndførelse eller dens Vedligeholdelse, - vil det ikke falde os vanskeligt, ligeledes at bevise, at de Begivenheder, der have betegnet den Polske Jnsurrections Gang, have atter bragt Keiser Nicolaus i samme teen facultative Stilling, som den, hvori hans Keiserlige Forgænger var, førend han havde skienket Kongeriget Polen dets Constitution. Til den Ende behøve vi kun at paaberaabe os selve den insurrectionelle Regjerings Handlinger. Var det ikke den, der proclammerede Polens Uafhængighed af Rusland, uagtet baade Wiener=Tractaterne og Keiser Alexanders Charte havde opstillet den Grundsætning, at Hertugdømmet Warschau ved sin Constitution skulde være uigjenkaldeligen forbundet med det Russiske Rige, Var det ikke den, der udstedte Afsættelses=Acten, og erklærede Thronen ledig, uagtet baade Wiener=Tractaterne og Keiser Alexanders Charte havde anordnet, at Kongeriget, ved sin Constitution forbundet med Rusland, skulde eies af Hs. Majestæt Keiseren over alle Russer og hans Successorer til evig Tid, Var den endelig ikke den, der lydeligen forkyndte, som en Kjendsgierning, at Rigets vestlige Provindser vare skilte fra Rusland og forenede med Polen, uagtet Wiener=Tractaterne havde forbeholdt Keiseren Eneret til, eftersom han fandt det passende, at bestemme Kongetigets indre Udstrækning, dog saaledes, at dette ingensinde ophørte at være forbundet med det Russiske Rige, Visselig, det var umueligt, paa en meer aabenbar Maade at krænke alle Wiener Congress Actens Grundsætninger, - umueligt, meer fra Grunden af at tilintetgjøre Chartet fra 1815, - umueligt, paa en voldsommere Maade at antaste Ruslands og dets Beherskeres omtviistelige Rettigheder og Besiddelser. - Man greb til Vaaben, og naar dette een Gang er skeet, saa gielder ingen anden Ret end den Stærkeres, ingen anden Lov, end Erobringens. - Paaden Dag, da Warschau faldt, havde denne ubøielige Lov fældet Dommen. Keiseren havde atter erobret Kongeriget Polen. Og hvilken Anvendelse har han gjort af sin Erobringsret? Han bar atter knyttet det ved Oprøret sønderrevne Baand imellem begge Nationer. Han har ladet Kongeriget Polen beholde det Navn og den Rang, som Keiser Alexanders fri Villie havde skjenket det. Han har endelig forundt sine Polske, til Lydighed til bagevendte Undersaatter, et veldædig Administrations=System, bogstaveligen dannet efter Tractaten af 3die Mai og Wiener Congress=Acten. - Disse Tractater fastsatte, at den Deel af Herugdømmet Warschau, som blev forenet med det Russiske Rige, skulde have en særskilt Administration. En saadan er ved det organiske Statut af 26de Februar 1832 (Art. 1 og 16) grundlagt. - Tractaterne af 3die Mai og Wiener Congress=Acten gave Landet Tilsagn om en Folke=Repræsentation og nationale Jnstitutioner. Ved det nysnævnte organiske Statuts 1, 34, 47 og 53 Art. ere Adels-Forsamlinger, Commune=Forsamlinger og raadgivende Provindsialstænder for fælleds Anliggender indførte, og National=Sprogets fremtidige Brug i de offentlige Regjerings=Acter er anordnet. Desuden garanterer dette Statut Privates og Communers Eiendomsret (Art. 14), Kongeriget Polens Statsgjeld (Art. 17), den personlige Frihed (Art. 8),de Polske Finantsers særskilte Administration, (Art. 16), Stædernes og Communernes Municipal-Forfatninger, (Art. 1); det fastsætter den Grundsætning, at Enhver, uden Forskjelpaa Stand og Byrd, har Adgang til Statens Embeder; det giver Adels- og Commune=Forsamlingerne Ret til at beskikke Dommere og Præsentationsret til Statens øvrige Embeder (Art. 18); endelig doterer det baade den catholske og den Græskunerede Geistlighed (Art. 6). - Disse ere de vigtigste Bestemmelser, som antyde Grundbeskaffenheden af det organiske Statut af 26de Februar 1833. De veldædige Anskuelser, paa hvilke dette grunder sig, ere altfor tydeligen deri udtrykte, til at kunne miskjendes. Hvor forskjellige derfor disse Jndstructioner, end ere fra dem, der anordnes i Chartet fra 1815, vil man dog umueligen kunne nægte: 1) at de betrygge Kongeriget Polen Fordelene af en særskilt Bestyrelse, og 2) at de, efter Wiener=Tractatens bogstavelige Medfør, indeholde alle Elementer til en paa nationale Jnstitutioner grundet politisk Existents. Større Forhaabninger ere Kongerigets Jndvaanere ikke berettigede til at nære, paa Grund af Wiener=Tractaterne. Have vel disse Tractater givet Kongerigets Undersaatter Tilsagn om, at der stedse skulde existere en Polsk Armee, Have de bestemt, at Trykkefriheden skulde være uindskrænket? Have de givet Ret til og foreskrevet Formen for parlamentariske Forhandlinger paa Landdagene? Have Jndvaanerne i Storhertugdom met Posen og i Gallizien erholdt større Forrettigheder, end dem, hvilke det organiske Statut forunder Kongeriget Polen? Disse Spørgsmaal kan Jngen besvare med Ja. Med hvad Føje kunne alsaa fremmede Regjeringer forlange for Polen, hvad ingen Tractat nogensinde har sikkret eller tilsagt det? – Ved korteligen at samle ovenstaaende Betragtninger under eet Synspunkt, ledes vi til følgende Conclusioner: Den Polske Constitution fra Aaret 1815 er ikke garanteret af nogen Magt, altsaa er ei heller nogen Magt enten forpligtet eller berettiget til at infistere paa dens Opretholdelse. Denne Constitution, som Keiser Alexander, høilovlig Jhukommelse, af egen Drift havde skjænket Kongeriget Polen, tilintetgjordes af den insurrectionelle Regjering selv, idet den erklærede det Baand, der ved Wiener=Tractaten var knyttet imellem Polen og det Russiske Rige, for sønderrevet. Efterat Rebellionen var undertrykt, tilkom det ene Keiser Nicolaus at bedømme, om Chartet fra 1815 skulde fornyes, eller om der i dets Sted skulde træde en anden Tingenes Orden, som mere stemmede med Hs. Keiserlig Kongelige Majestæts Staters sande Jnteresser. Det organiske Statut, som siden er indført i Kongeriget, krænker ingen af Wiener-Tractatens Clausuler, thi ifølge disse nye Jnstitutioner forbliver Kongeriget Polen ugjenkaldeligen forbundet med det Russiske Rige, - det har en særskilt Administration, Keiseren vedbliver at føre Titel af Zar (Konge) af Polen, og Polakkerne have erholdt en Folke=Repræsentation og nationale Jnstitutioner, fuldkomment svarende til den politiske Existents, som Hs. Keiserlige Majestæt efter de gjorte smertelige Erfaringer har fundet det gavnligt og tilraadeligt at inddrømme dem. Endelig følger af ovenstaaende Betragtninger, at de Forpligtelser, Hs. Majestæt ved Wiener=Tractaten overtog, i Henseende til Polens indvortes Forfatning, ere aldeles ikke forskjellige fra dem, hvilke den samme Tractat paalægger Østerriges og Preussens Regjeringer, med Hensyn til deres Polske Undersaatter; Ruslands Keiser behøver derfor ligesaalidet som begge hine Regjeringer, at taale nogensomhelst fremmed Magts Jndblanding i Polens indenlandske Anliggender."(Dette vigtige officielle Actstykke er indrykket i næsten alle tydske politiske Blade.)